
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1530 

14 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εναρμόνιση της Εθνικής Νομοθεσίας προς την Οδη¬ 
γία 2003/78/ΕΚ (ΕΕΙ 203/12.8.2003) «γιατην καθιέ¬ 
ρωση τρόπων δειγματοληψίας και μεθόδων ανάλυ¬ 
σης για τον επίσημο έλεγχο των μέγιστων περιεκτι¬ 


κοτήτων πατουλίνης στα τρόφιμα». 1 

Συγκρότηση Πρωτοβάθμιου υπηρεσιακού συμβουλί¬ 
ου του Οργανισμού Εργατικής Εστίας (Ο.Ε.Ε.). 2 

Συγκρότηση Πρωτοβάθμιου υπηρεσιακού συμβουλί¬ 
ου του Οργανισμού Εργατικής Κατοικίας. 3 


Σύσταση ειδικής νομοπαρασκευαστικής επιτροπής 
για την ενσωμάτωση της απόφασης- πλαίσιο 
2002/946/ ΔΕΥ του Συμβουλίου της 28.11.2002 και 
της Οδηγίας 2002/90/ΕΚ για τον ορισμό και την 


πρόληψη της υποβοήθησης της παράνομης εισό¬ 
δου, διέλευσης και διαμονής. 4 

Συμπλήρωση της ειδικής νομοπαρασκευαστικής επι¬ 
τροπής για την εκπόνηση Πανελλαδικού σχεδίου 
χωροταξικής κατανομής των Δικαστηρίων παντός 
βαθμού και δικαιοδοσίας. 5 

Σύσταση ειδικής νομοπαρασκευαστικής επιτροπής 
για την επιτάχυνση της Διοικητικής Δικαιοσύνης... 6 

Σύσταση ειδικής νομοπαρασκευαστικής επιτροπής 
για την επικαιροποίηση του Κώδικα Δικαστικών 
Υπαλλήλων. 7 


Σύσταση της ειδικής νομοπαρασκευαστικής επιτρο¬ 
πής με σκοπό την επεξεργασία και προσαρμογή 
της εθνικής νομοθεσίας στο πρωτόκολλο τροπο¬ 
ποίησης της Ευρωπαϊκής σύμβασης για την κατα¬ 
στολή της τρομοκρατίας, όπως εγκρίθηκε από την 


Επιτροπή των Υπουργών στην 11η συνεδρίαση 
τους της 7ης Νοεμβρίου 2002. 8 

Χορήγηση άδειας ασκήσεως επαγγέλματος Κοινών, 
λειτουργού στην Κατσωνοπούλου Αγάθη του Αρι¬ 
στομένη. 9 


ΑΠΟΦΑΣΕΙ Σ 

Αριθ. 335/2004 (1) 

Εναρμόνιση της Εθνικής Νομοθεσίας προς την Οδηγία 
2003/78/ΕΚ (ΕΕΙ_ 203/12.8.2003) «για την καθιέρωση 
τρόπων δειγματοληψίας και μεθόδων ανάλυσης για 
τον επίσημο έλεγχο των μέγιστων περιεκτικοτήτων πα¬ 
τουλίνης στα τρόφιμα». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Ι.-Το έγγραφο της Διεύθυνσης Περιβάλλοντος του Γε¬ 
νικού Χημείου του Κράτους αριθ. οικ. 2293/2004. 

2. - Τις διατάξεις του άρθρου 1 (παρ. 1, 2 και 3) του Ν. 
1338/1983 «Εφαρμογή του Κοινοτικού Δικαίου» (Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 
1440/1984 «Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο Κεφάλαιο της Ευρωπαϊκής Κοι- 
νότητος Ανθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ» (Φ.Ε.Κ. 70/Α/1984) καθώς και το άρ¬ 
θρο 65του Ν. 1892/1990 (Φ.Ε.Κ. 101/Α/1990). 

3. - Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γενικού 
Χημείου του Κράτους», όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211/Α/11.10.1995). 

4. - Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

5. - Το Π.Δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

6. - Το άρθρο 1 του Νόμου 115/1975 «Περί τροποποιή- 
σεως διατάξεων τινών του Ν. 4328/1929» (Φ.Ε.Κ. 
172/Α/1975). 

7. - Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

8, - Την υπ’ αριθμ. 14650/ΔΙΟΕ85/17.3.2004 (Φ.Ε.Κ. 519/ 
Β/17.3.2004) Κοινή Απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

9. - Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2α του Ν. 
2469/1997 (38 Α) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Εγκρίνουμε την απόφαση αριθμ. 335/2004 του Ανωτά- 
του Χημικού Συμβουλίου η οποία ελήφθη κατά τη συνε¬ 
δρίαση της 1/7/2004 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνει την εναρμόνιση της Εθνικής Νομοθεσίας προς 
την Οδηγία 2003/78/ΕΚ (ΕΕΙ_ 203/12.8.2003) «για την κα¬ 
θιέρωση τρόπων δειγματοληψίας και μεθόδων ανάλυσης 
για τον επίσημο έλεγχο των μέγιστων περιεκτικοτήτων 
πατουλίνης στα τρόφιμα» ως εξής: 

Άρθρο 1 

Η παρούσα απόφαση εναρμονίζει την εθνική Νομοθε¬ 
σία προς την Οδηγία 2003/78/ΕΚτης Επιτροπής, της 11 ης 
Αυγούστου 2003 «για τη καθιέρωση τρόπων δειγματολη¬ 
ψίας και μεθόδων ανάλυσης για τον επίσημο έλεγχο των 
μέγιστων περιεκτικοτήτων πατουλίνης στα τρόφιμα». 

Άρθρο 2 

Οι δειγματοληψίες που διενεργούνται για τον επίσημο 
έλεγχο των μέγιστων περιεκτικοτήτων πατουλίνης στα 
τρόφιμα, πραγματοποιούνται σύμφωνα με το παράρτημα 
I της παρούσας απόφασης. 

Άρθρο 3 

Η εργαστηριακή παρασκευή των δειγμάτων και τα γενι¬ 
κά κριτήρια στα οποία πρέπει να ανταποκρίνονται οι μέ¬ 
θοδοι ανάλυσης για τον επίσημο έλεγχο της πατουλίνης 
σε τρόφιμα, πρέπει να είναι σύμφωνα με το παράρτημα II 
της παρούσας απόφασης. 

ΠΑΡΑΡΤΗΜΑ I 

ΤΡΟΠΟΙ ΔΕΙΓΜΑΤΟΛΗΨΙΑΣ ΓΙΑ ΤΟΝ ΕΠΙΣΗΜΟ 
ΕΛΕΓΧΟ ΤΩΝ ΠΕΡΙΕΚΤΙΚΟΤΗΤΩΝ ΟΡΙΣΜΕΝΩΝ 
ΤΡΟΦΙΜΩΝ ΣΕ ΠΑΤΟΥΛΙΝΗ 

1. Αντικείμενο και πεδίο εφαρμογής 

Τα δείγματα που προορίζονται για τους επίσημους 
ελέγχους της μέγιστης περιεκτικότητας πατουλίνης στα 
τρόφιμα λαμβάνονται σύμφωνα με τις λεπτομέρειες που 
αναφέρονται κατωτέρω. 

Τα συνολικά δείγματα που λαμβάνονται κατ’ αυτόν τον 
τρόπο θεωρούνται αντιπροσωπευτικά των παρτίδων. 

Η συμμόρφωση με τις μέγιστες περιεκτικότητες που κα¬ 
θορίζονται στον Κανονισμό (ΕΚ) αριθ. 466/2001 προσδιο¬ 
ρίζεται σε συνάρτηση με τις περιεκτικότητες που διαπι¬ 
στώνονται στα δείγματα εργαστηρίου. 

2. Ορισμοί 

Παρτίδα: Αναγνωρίσιμη ποσότητα τροφίμου, η οποία 
παραδίδεται σε μια αποστολή και η οποία διαπιστώνεται 
από την αρμόδια Αρχή ότι παρουσιάζει κοινά χαρακτηρι¬ 


στικά, όπως είναι η προέλευση, η ποικιλία, το είδος συ- 
σκευασίας, ο συσκευαστής, ο αποστολέας ή η σήμανση. 

Υποπαρτίδα: Συγκεκριμένο τμήμα μιας παρτίδας που 
έχει επιλεγεί για την εφαρμογή της μεθόδου δειγματολη¬ 
ψίας στο εν λόγω συγκεκριμένο τμήμα. 

Κάθε υποπαρτίδα πρέπει να διαχωρίζεται φυσικά και να 
μπορεί να ταυτοποιηθεί. 

Στοιχειώδες δείγμα: Ποσότητα υλικού που λαμβάνεται 
από ένα μόνο σημείο της παρτίδας ή της υποπαρτίδας. 

Συνολικό δείγμα: Το άθροισμα όλων των στοιχειωδών 
δειγμάτων που έχουν ληφθεί από την παρτίδα ή την υπο¬ 
παρτίδα. 

3. Γενικές διατάξεις 

3.1. Προσωπικό. 

Η δειγματοληψία πρέπει να πραγματοποιείται από επι¬ 
φορτισμένα για το σκοπό αυτό άτομα, σύμφωνα με τις 
ισχύουσες σχετικές διατάξεις. 

3.2. Προϊόν από το οποίο λαμβάνονται δείγματα. 

Κάθε προς ανάλυση παρτίδα αποτελεί αντικείμενο ξε¬ 
χωριστής δειγματοληψίας. 

3.3. Μέτρα προφύλαξης. 

Κατά τη διάρκεια της δειγματοληψίας και της προε¬ 
τοιμασίας των δειγμάτων, πρέπει να λαμβάνονται προ¬ 
φυλάξεις, προκειμένου να αποφεύγεται οιαδήποτε αλ¬ 
λοίωση, η οποία μπορεί να τροποποιήσει την περιεκτι¬ 
κότητα σε πατουλίνη, να επηρεάσει αρνητικά τις 
αναλύσεις ή την αντιπροσωπευτικότητα του συνολικού 
δείγματος. 

3.4. Στοιχειώδη δείγματα. 

Στο μέτρο του δυνατού, πρέπει να λαμβάνονται στοιχει¬ 
ώδη δείγματα σε διαφορετικά σημεία της παρτίδας ή της 
υποπαρτίδας. 

Κάθε παρέκκλιση από τον κανόνα αυτόν πρέπει να επι- 
σημαίνεται στα πρακτικά. 

3.5. Παρασκευή του συνολικού δείγματος. 

Το συνολικό δείγμα λαμβάνεται με τη συνένωση των 
στοιχειωδών δειγμάτων και πρέπει να είναι τουλάχιστον 1 
Ι< 9 , εκτός εάν δεν είναι δυνατόν, όπως π.χ. στην περίπτω¬ 
ση που έχει ληφθεί για δειγματοληψία μία μόνο συσκευα- 
σία. 

3.6. Παρασκευή των ομοίων εργαστηριακών δειγμά¬ 
των. 

Τα όμοια δείγματα για την ανάλυση, τα οποία προορί¬ 
ζονται για σκοπούς ελέγχου, για άσκηση προσφυγής ή 
για λόγους διαιτησίας, λαμβάνονται από το ομογενοποιη- 
μένο συνολικό δείγμα παρουσία των Αρμοδίων Υπηρε¬ 
σιών, οι οποίες είναι επιφορτισμένες με τον επίσημο 
έλεγχο των τροφίμων. 

Τα όμοια εργαστηριακά δείγματα συσκευάζονται, 
σφραγίζονται, σημαίνονται και αποθηκεύονται όπως προ- 
βλέπεται στα σημεία 3.7 και 3.8 του παρόντος παραρτή¬ 
ματος. Συντάσσεται σχετικό πρακτικό, το οποίο υπογρά¬ 
φεται από τα άτομα που παρίστανται στη λήψη των ομοί¬ 
ων εργαστηριακών δειγμάτων. 

Κατά τα λοιπά, τα δείγματα για άσκηση προσφυγής ή δι¬ 
αιτησίας εξετάζονται με τις ισχύουσες σχετικές διατά¬ 
ξεις. 

3.7. Συσκευασία και αποστολή των δειγμάτων. 

Κάθε δείγμα τίθεται σε έναν καθαρό περιέκτη, από 
αδρανές υλικό, ο οποίος παρέχει την κατάλληλη προστα¬ 
σία του δείγματος έναντι οιουδήποτε παράγοντα επιμό- 
λυνσης και από οποιαδήποτε βλάβη που μπορεί να προ- 
κύψει κατά τη διάρκεια της μεταφοράς. 

Πρέπει να λαμβάνονται επίσης όλες οι αναγκαίες προ¬ 
φυλάξεις για να αποτραπεί κάθε αλλοίωση της σύνθεσης 
του δείγματος, η οποία μπορεί να επέλθει κατά τη διάρ¬ 
κεια της μεταφοράς ή της αποθήκευσης. 

3.8. Σφράγιση και σήμανση των δειγμάτων. 

Κάθε επίσημο δείγμα σφραγίζεται στον τόπο της δειγ¬ 
ματοληψίας και αναγνωρίζεται σύμφωνα με τις ισχύου- 
σες σχετικές διατάξεις. 

Για κάθε δειγματοληψία, πρέπει να συντάσσονται πρα¬ 
κτικά, τα οποία καθιστούν δυνατή την αναγνώριση, χωρίς 
αμφισβήτηση, της κάθε παρτίδας από την οποία έχει λη- 
φθεί το δείγμα, και πρέπει να αναγράφεται η ημερομηνία 
και ο τόπος δειγματοληψίας, καθώς και κάθε άλλη συ¬ 
μπληρωματική πληροφορία, η οποία μπορεί να αποβεί 
χρήσιμη για τον αναλυτή. 

4. Προγράμματα δειγματοληψίας 

Η μέθοδος δειγματοληψίας που εφαρμόζεται πρέπει να 
εξασφαλίζει ότι το συνολικό δείγμα είναι αντιπροσωπευ¬ 
τικό της παρτίδας που πρόκειται να ελεγχθεί. 

Αριθμός των στοιχειωδών δειγμάτων 

Το συνολικό δείγμα πρέπει να είναι τουλάχιστον 1 
(βλέπε σημείο 3.5), εκτός εάν αυτό δεν είναι δυνατό, όπως 
π.χ. στην περίπτωση δειγματοληψίας μίας και μόνον συ- 
σκευασίας. 

Ο ελάχιστος αριθμός στοιχειωδών δειγμάτων που θα 
ληφθούν από την παρτίδα πρέπει να είναι αυτός που ανα- 
φέρεται στον πίνακα 1. 

Στην περίπτωση υγρών προϊόντων η παρτίδα αναμειγνύε¬ 
ται πλήρως εφόσον είναι δυνατόν είτε με το χέρι είτε με μη¬ 
χανικό μέσο, αμέσως πριν από τη δειγματοληψία. Στην πε¬ 
ρίπτωση αυτή μπορεί να θεωρηθεί η κατανομή της πατου- 
λίνης εντός της συγκεκριμένης παρτίδας ομοιογενής. 
Συνεπώς αρκεί να ληφθούν τρία στοιχειώδη δείγματα από 
την παρτίδα για το σχηματισμό του συνολικού δείγματος. 

Τα στοιχειώδη δείγματα πρέπει να έχουν παρόμοιο βά¬ 
ρος. Το βάρος του στοιχειώδους δείγματος πρέπει να εί¬ 
ναι τουλάχιστον 100 γραμμάρια και να δίνει συνολικό βά¬ 
ρος τουλάχιστον 1 (<ρ. 

Κάθε παρέκκλιση από τη διαδικασία αυτή πρέπει να κα¬ 
ταγράφεται στα πρακτικά που προβλέπονται στο σημείο 
3.8. 

Πίνακας 1 


Ελάχιστος αριθμός στοιχειωδών δειγμάτων που πρέπει 
να λαμβάνονται από κάθε παρτίδα 


Βάρος της παρτίδας 
(σε Κρ) 

Ελάχιστος αριθμός 
στοιχειωδών δειγμάτων 
που πρέπει να λαμβάνονται 

< 50 

3 

50 έως 500 

5 

> 500 

10 


Εάν η παρτίδα αποτελείται από μεμονωμένες συσκευα- 
σίες, τότε ο αριθμός των συσκευασιών που πρέπει να λη¬ 
φθούν για να αποτελέσουν το συνολικό δείγμα δίνεται 
στον πίνακα 2. 

Πίνακας 2 

Αριθμός συσκευασιών (στοιχειώδη δείγματα) που πρέπει 
να λαμβάνονται για να αποτελέσουν το συνολικό δείγμα, 
εάν η παρτίδα αποτελείται από μεμονωμένες συσκευασίες. 


Αριθμός συσκευασιών 

ή 

μονάδων ανά παρτίδα 

Αριθμός συσκευασιών 
ή μονάδων 

που πρέπει να ληφθούν 

1 έως 25 

1 συσκευασία ή μονάδα 

26 έως 100 

Περίπου 5 %, τουλάχιστον 

2 συσκευασίες ή μονάδες 

> 100 

Περίπου 5 %, κατ’ ανώτατο 
όριο 10 συσκευασίες 
ή μονάδες 


5. Συμμόρφωση της παρτίδας ή της υποπαρτίδας με τις 
προδιαγραφές 

Το εργαστήριο ελέγχου αναλύει το εργαστηριακό δείγ¬ 
μα σε δύο αναλύσεις, στην περίπτωση που: 

α) το λαμβανόμενο αποτέλεσμα της πρώτης ανάλυσης 
είναι κατά λιγότερο από 20% κατώτερο της μέγιστης επι¬ 
τρεπόμενης τιμής ή 

β) ανώτερο της μέγιστης επιτρεπόμενης τιμής, και υπο¬ 
λογίζει το μέσο όρο των δύο αναλύσεων. 

Η παρτίδα γίνεται αποδεκτή εάν το αποτέλεσμα της 
πρώτης ανάλυσης είναι: 

α) κατά περισσότερο από 20% κατώτερο της μέγιστης 
επιτρεπόμενης τιμής ή, 

β) όπου απαιτείται δεύτερη ανάλυση, εάν ο μέσος όρος 
συμμορφώνεται με την αντίστοιχη μέγιστη επιτρεπόμενη 
τιμή, 

όπως ορίζεται στον Κανονισμό (ΕΚ) 466/2001, λαμβα- 
νομένης υπόψη της αβεβαιότητας της μέτρησης και της 
διόρθωσης για ανάκτηση. 

Η παρτίδα δεν συμμορφώνεται με τη μέγιστη επιτρεπόμε¬ 
νη τιμή, όπως ορίζεται στον κανονισμό (ΕΚ) 466/2001, εάν, ο 
μέσος όρος, αφού διορθωθεί για ανάκτηση, υπερβαίνει τη 
μέγιστη περιεκτικότητα, πέρα κάθε λογική αμφιβολίας, λαμ- 
βανομένης υπόψη της αβεβαιότητας της μέτρησης. 

ΠΑΡΑΡΤΗΜΑ II 

ΠΑΡΑΣΚΕΥΗ ΤΩΝ ΔΕΙΓΜΑΤΩΝ ΚΑΙ ΓΕΝΙΚΑ ΚΡΙΤΗΡΙΑ 
ΣΤΑ ΟΠΟΙΑ ΠΡΕΠΕΙ ΝΑ ΑΝΤΑΠΟΚΡΙΝΟΝΤΑΙ 

ΟΙ ΜΕΘΟΔΟΙ ΑΝΑΛΥΣΗΣ ΓΙΑ ΤΟΝ ΕΠΙΣΗΜΟ ΕΛΕΓΧΟ 

ΤΩΝ ΠΕΡΙΕΚΤΙΚΟΤΗΤΩΝ ΟΡΙΣΜΕΝΩΝ ΤΡΟΦΙΜΩΝ 
ΣΕ ΠΑΤΟΥΛΙΝΗ 

1. Προφυλάξεις 

Δεδομένου ότι η πατουλίνη κατανέμεται κατά τρόπο 
ετερογενή σε ορισμένα τρόφιμα, τα δείγματα πρέπει να 
παρασκευάζονται - και ιδιαίτερα να ομογενοποιούνται - με 
ιδιαίτερη επιμέλεια. 

Το σύνολο του προϊόντος που παραλαμβάνεται στο ερ¬ 
γαστήριο πρέπει να χρησιμοποιείται για την παρασκευή 
του προς ανάλυση δείγματος. 

2. Επεξεργασία του δείγματος που παραλαμβάνεται 
στο εργαστήριο. 

Το πλήρες συνολικό δείγμα συνθλίβεται σε λεπτομερή 
σωματίδια (εφόσον είναι σκόπιμο) και αναμειγνύεται επι- 
μελώς, σύμφωνα με μια μέθοδο που εξασφαλίζει αποδε¬ 
δειγμένα την πλήρη ομογενοποίηση. 

3. Υποδιαίρεση των δειγμάτων για μέτρα εκτέλεσης και 
μέσα προστασίας 

Τα όμοια δείγματα για την ανάλυση, τα οποία προορί¬ 
ζονται για σκοπούς ελέγχου, για άσκηση προσφυγής ή 
για λόγους διαιτησίας λαμβάνονται από το ομογενοποιη- 

μένο δείγμα, παρουσία εκπροσώπων των αρμοδίων Υπη¬ 
ρεσιών, οι οποίες έχουν την ευθύνη και είναι επιφορτι¬ 
σμένες με τον επίσημο έλεγχο των τροφίμων. 

4. Μέθοδος ανάλυσης που πρέπει να χρησιμοποιείται 
από το εργαστήριο και λεπτομέρειες ελέγχου του εργα¬ 
στηρίου 

4.1. Ορισμοί 

Ορισμένοι από τους περισσότερο διαδεδομένους ορι¬ 
σμούς που πρέπει να χρησιμοποιούνται από τα εργαστή¬ 
ρια είναι οι ακόλουθοι: 

Οι πλέον διαδεδομένες παράμετροι αξιοπιστίας είναι η 
επαναληψιμότητα και αναπαραγωγιμότητα. 

γ = Επαναληψιμότητα, τιμή κάτω από την οποία δύνα- 
ται να αναμένεται ότι η απόλυτη διαφορά μεταξύ 
των αποτελεσμάτων δύο μεμονωμένων δοκιμών, 
που λαμβάνονται κάτω από συνθήκες επαναληψι- 
μότητας (δηλαδή το ίδιο δείγμα, ο ίδιος χειριστής, 
ο ίδιος εξοπλισμός, το ίδιο εργαστήριο και σύντο¬ 
μο χρονικό διάστημα), βρίσκεται εντός των ορίων 
της ειδικής πιθανότητας (κατά κανόνα 95 %) και 
επομένως γ = 2,8 χ ε Γ . 

3 γ = Τυπική απόκλιση, η οποία υπολογίζεται με βάση τα 
αποτελέσματα που λαμβάνονται υπό συνθήκες 
επαναλη ψ ιμότητας. 

Β5ϋ Γ = Σχετική τυπική απόκλιση, η οποία υπολογίζεται με 
βάση τα αποτελέσματα που λαμβάνονται υπό συν¬ 
θήκες επαναλη ψ ιμότητας 
[(δ Γ /χ ) χ 100 ] 

όπου χ είναι ο μέσος όρος των αποτελεσμάτων 
για όλα τα εργαστήρια και δείγματα. 

Η = Αναπαραγωγιμότητα: η τιμή κάτω από την οποία 
δύναται να αναμένεται ότι η απόλυτη διαφορά με¬ 
ταξύ των αποτελεσμάτων των μεμονωμένων δοκι¬ 
μών, τα οποία λαμβάνονται υπό συνθήκες αναπα- 
ραγωγιμότητας (δηλαδή για το ίδιο υλικό, που λαμ- 
βάνεται από αναλυτές σε διάφορα εργαστήρια, 
που χρησιμοποιούν την τυποποιημένη μέθοδο δο¬ 
κιμής) , βρίσκεται εντός ορισμένου ορίου πιθανότη¬ 
τας (κατά κανόνα 95 %) και επομένως Β = 2,8 χ 5 „. 

3 ρ =Τυπική απόκλιση, η οποία υπολογίζεται με βάση τα 
αποτελέσματα υπό συνθήκες αναπαραγωγιμότη- 
τας. 

Β50 η =Σχετική τυπική απόκλιση η οποία υπολογίζεται με 
βάση τα αποτελέσματα που ελήφθησαν υπό συν¬ 
θήκες αναπαραγωγιμότητας. 

[(5 ρ /χ)χ100] 

4.2. Γενικές απαιτήσεις 

Οι μέθοδοι ανάλυσης που χρησιμοποιούνται για τον 
έλεγχο των τροφίμων πρέπει να ανταποκρίνονται στις 
διατάξεις των σημείων 1 και 2 του παραρτήματος της 
οδηγίας 85/591/ΕΟΚ του Συμβουλίου, της 20ής Δεκεμ¬ 
βρίου 1985, για την καθιέρωση κοινοτικών τρόπων δειγ¬ 
ματοληψίας και μεθόδων ανάλυσης για τον έλεγχο των 
τροφίμων ( 1 ). 

4.3. Ειδικές απαιτήσεις 

Εφόσον δεν προβλέπεται σε Κοινοτικό επίπεδο καμία ει¬ 
δική μέθοδος για τον προσδιορισμό των περιεκτικοτήτων 
πατουλίνης στα τρόφιμα, τα εργαστήρια είναι ελεύθερα 
να εφαρμόζουν τη μέθοδο της επιλογής τους, υπό τον 
όρο ότι πληροί τα ακόλουθα κριτήρια: 


Χαρακτηριστικά απόδοσης για την πατουλίνη 


Περιεκτικότητα 

Μ 9 /Κ 9 ΒδϋΓ % 

Πατουλίνη 
Β5ΩΒ % 

Ανάκτηση % 

< 20 

<30 

<40 

50 έως 120 

20-50 

<20 

<30 

70 έως 105 

> 50 

<15 

<25 

75 έως 105 


Σημειώσεις: 

• Δεν αναφέρονται τα όρια ανίχνευσης των χρησιμο¬ 
ποιούμενων μεθόδων, δεδομένου ότι οι τιμές που αφο¬ 
ρούν την πιστότητα παρέχονται μόνο για τις συγκεντρώ¬ 
σεις που παρουσιάζουν ενδιαφέρον. 

• Οι τιμές που αφορούν την πιστότητα υπολογίζονται 
με την εξίσωση του Ηοη/νίΙζ: 

Β5ϋ Η = 2 (ΐ-ο,5ΐοςθξ όπου: 

- Β3ϋ Η είναι η σχετική τυπική απόκλιση που υπολογί¬ 
ζεται με βάση τα αποτελέσματα που ελήφθησαν υπό 
συνθήκες αναπαραγωγιμότητας 

[(3„/Χ ) χ 100] 

- Ο είναι το ποσοστό συγκέντρωσης (δηλαδή 1 = 
100 9 / 1000 , 0,001 = 1,000 ΙΤ 19 /Κ 9 ). 

Πρόκειται για μια γενική εξίσωση σχετικά με την πιστό¬ 
τητα, η οποία έχει αποδειχθεί ανεξάρτητη από την προς 
ανάλυση ουσία ή το υλικό, αλλά συναρτώμενη μόνο με τη 
συγκέντρωση για τις περισσότερες μεθόδους ανάλυσης 
καθημερινής πρακτικής. 

4.4. Υπολογισμός του ποσοστού ανάκτησης και αναφο¬ 
ρά των αποτελεσμάτων. 

Το αναλυτικό αποτέλεσμα καταγράφεται υπό διορθω¬ 
μένη ή μη μορφή βάσει της ανάκτησης. 

Ο τρόπος καταγραφής και το ποσοστό ανάκτησης πρέ¬ 
πει να ανακοινώνονται. 

Το αποτέλεσμα της ανάλυσης αφού διορθωθεί για ανά¬ 
κτηση χρησιμοποιείται για τον έλεγχο της συμμόρφωσης 
(βλέπε το παράρτημα I σημείο 5). 

Τα αποτελέσματα της ανάλυσης πρέπει να αναφέρο- 
νται ως χ +/- υ, όπου χ είναι το αποτέλεσμα της ανάλυσης 
και υ η αβεβαιότητα της μέτρησης. 

4.5. Πρότυπα ποιότητας των εργαστηρίων. 

Τα εργαστήρια πρέπει να ανταποκρίνονται στις διατά¬ 
ξεις της οδηγίας 93/99/ΕΟΚ του Συμβουλίου, της 29ης 
Οκτωβρίου 1993, σχετικά μετά πρόσθετα μέτρα που αφο¬ 
ρούν τον επίσημο έλεγχο των τροφίμων. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

ΤΑΜΕΛΗ:Ν. Κατσίμπας, Δ. Μπόσκου, Μ. Κατσούλη, 
Γ. Σιαμαντάς, Κ. Αυγουστάκης, Μ. Ζέρβα, 
I. Γαγλίας, Β.Τσουκαλάς. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

ΓΙΩΡΓΟΣ ΑΛΟΓΟΣΚΟΥΦΗΣ ΑΔΑΜ ΡΕΓΚΟΥΖΗΣ 

Αριθμ. 191430(Οικ.) (2) 

Συγκρότηση Πρωτοβάθμιου υπηρεσιακού συμβουλίου 
του Οργανισμού Εργατικής Εστίας (Ο.Ε.Ε.) 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/τ. Α'). 

2. Την υπ’ αριθμ. Υ1 απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων» (ΦΕΚ 513/10.3.2004). 

3. Τις διατάξεις του Π.Δ. 95/93 «Καθορισμός αρμοδιο¬ 
τήτων που διατηρούνται από τον Υπουργό Εργασίας» 
(ΦΕΚ40/τ.Α'). 

4. Τις διατάξεις του Π.Δ. 360/97 «Διατήρηση εποπτείας 
Ν.Π.Δ.Δ.» (ΦΕΚ 240/τ.Α') 

5. Τις διατάξεις (α) των άρθρων 9 και 11 παρ. 5 και 7 του 
Ν. 3260/2004 (ΦΕΚ 151/τ.Α'), (β) της παραγράφου Β4του 
άρθρου 40 του Ν. 1884/1990 (ΦΕΚ81/τ.Α') και (γ) του άρ¬ 
θρου 6 του Ν. 2839/2000 (ΦΕΚ 196/τ.Α') 

6. Τις διατάξεις του άρθρου 6 του Ν. 2839/00 (ΦΕΚ 
196/τ.Α') 

7. Την υπ’ αριθμ. 190644/5.4.1999 απόφαση μας «Σύ¬ 
σταση - Συγκρότηση του Πρωτοβάθμιου Υ.Σ. του Οργανι¬ 
σμού Εργατικής Εστίας (Ο.Ε.Ε.)» (ΦΕΚ358/τ.Β') 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατίτο υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στον Οργανισμό Εργατικής Εστίας 
(Ο.Ε.Ε.) πενταμελές υπηρεσιακό συμβούλιο αρμόδιο για 
θέματα του προσωπικού του Οργανισμού, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του, με τους ανα- 
πληρωτέςτους. Ένα τουλάχιστον απότα τακτικά μέλη και 
ένα από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
απότον οικείο Υπουργό από υπαλλήλους που πληρούν ης 
προϋποθέσεις να επιλεγούν ως προϊστάμενοι διευθύνσε¬ 
ων σύμφωνα με τις διατάξεις του άρθρου 11 του Ν. 
3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από τον οικείο Υπουργό από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας, υπηρεσίας. 

6. Η θητεία των μελώντου υπηρεσιακού συμβουλίου εί¬ 
ναι διετής. 


7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 191429 (Οίκ). (3) 

Συγκρότηση Πρωτοβάθμιου υπηρεσιακού συμβουλίου 
του Οργανισμού Εργατικής Κατοικίας. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/τ. Α') 

2. Την υπ’ αριθμ. Υ1 απόφασητου Πρωθυπουργού «Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων» (ΦΕΚ 513/10.3-.2004). 

3. Τις διατάξεις του Π.Δ. 95/1993 «Καθορισμός αρμο¬ 
διοτήτων που διατηρούνται από τον Υπουργό Εργασίας» 
(ΦΕΚ40/τ.Α») 

4. Τιςδιατάξειςτου Π.Δ. 360/1997«Διατήρηση εποπτεί¬ 
ας Ν.Π.Δ.Δ.» (ΦΕΚ 240/τ.Α') 

5. Τις διατάξεις (α) των άρθρων 9 και 11 παρ. 5 και 7 του 
Ν. 3260/2004 (ΦΕΚ 151/τ.Α7), (β) της παραγράφου Β4του 
άρθρου 40του Ν. 1884/1990 (ΦΕΚ81/τ.Α') και (γ) του άρ¬ 
θρου 6του Ν. 2839/2000 (ΦΕΚ 196/τ.Α') 

6. Τις διατάξεις του άρθρου 6 του Ν. 2839/00 (ΦΕΚ 
196/τ.Α') 

7. Την υπ’ αριθμ. 190643/5.4.1999 απόφαση μας «Σύ¬ 
σταση - Συγκρότηση του Πρωτοβάθμιου Υ.Σ. του Οργανι¬ 
σμού Εργατικής Κατοικίας (Ο.Ε.Κ.)» (ΦΕΚ358/τ.Β') 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατίτο υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στον Οργανισμό Εργατικής Κατοικίας 
(Ο.Ε.Κ.) πενταμελές υπηρεσιακό συμβούλιο αρμόδιο για 
θέματα του προσωπικού του Οργανισμού, ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του, με τους ανα¬ 
πληρωτές τους. Ένα τουλάχιστον από τα τακτικά μέλη και 
ένα από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται από 
τον οικείο Υπουργό από υπαλλήλους που πληρούν τις προ¬ 
ϋποθέσεις να επιλεγούν ως προϊστάμενοι διευθύνσεων σύμ¬ 
φωνα με τις διατάξειςτου άρθρου 11 του Ν. 3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από τον οικείο Υπουργό από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ, με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 118336 (4) 

Σύσταση ειδικής νομοπαρασκευαστικής επιτροπής για την 
ενσωμάτωση της απόφασης- πλαίσιο 2002/946/ΔΕΥτου 
Συμβουλίου της 28.11.2002 και της Οδηγίας 2002/90/ΕΚ 
για τον ορισμό και την πρόληψη της υποβοήθησης της 
παράνομης εισόδου, διέλευσης και διαμονής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του Ν. 3060/2002 (ΦΕΚ Α' 242). 

β)του άρθρου 23παρ. 1 περ.ι'τουΝ. 2145/93 (ΦΕΚΑ'88). 

γ) του άρθρου 17 του Ν. 3205/03 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις». 

δ) του άρθρου 29Ατου Ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27του Ν. 2081/1992 (ΦΕΚΑ' 154) καιαντι- 
καταστάθηκε με το άρθρο 1 του Ν. 2469/1997 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής για την ενσωμάτωση της απόφασης- πλαί¬ 
σιο 2002/946/ΔΕΥ του Συμβουλίου της 28.11.2002 και της 
Οδηγίας 2002/90/ΕΚ για τον ορισμό και την πρόληψη της 
υποβοήθησης της παράνομης εισόδου, διέλευσης και 
διαμονής. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 10.461,00 € σε βάρος 
του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
για την ενσωμάτωση της απόφασης- πλαίσιο 2002/ 
946/ΔΕΥ του Συμβουλίου της 28.11.2002 και της Οδηγίας 
2002/90/ΕΚ για τον ορισμό και την πρόληψη της υποβοή¬ 
θησης της παράνομης εισόδου, διέλευσης και διαμονής, 
αποτελούμενη από τους: 


1. Πέτρο Παραρά, Αντιπρόεδρο του Συμβουλίου της 
Επικράτειας, ως Πρόεδρο. 

2. Νικόλαο Τσάγγα, Αντεισαγγελέα Εφετών Αθηνών. 

3. Δημήτριο Πανόπουλο, Αστυνομικό Διευθυντή Υπ. Δη¬ 
μόσιας Τάξης. 

4. Άγγελο Τσιγκρή, Δικηγόρο, Ειδικό Συνεργάτη Υπουρ¬ 
γού Δικαιοσύνης. 

5. Ιωάννη Σαραμαντή, Δικηγόρο, ως μέλη. 

Χρέη γραμματέα της ανωτέρω επιτροπής θα εκτελεί η 
Θεοδώρα Σκάζα, Δικηγόρος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 118335 (5) 

Συμπλήρωση της ειδικής νομοπαρασκευαστικής επιτρο¬ 
πής για την εκπόνηση Πανελλαδικού σχεδίου χωροτα¬ 
ξικής κατανομής των Δικαστηρίων παντός βαθμού και 
δικαιοδοσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την αριθμ. 82922/16.7.2004 απόφαση περί τροποποί¬ 
ησης της ανωτέρω επιτροπής (ΦΕΚ Β' 1119). 

2) Την ανάγκη συμπλήρωσης της ειδικής νομοπαρα¬ 
σκευαστικής επιτροπής για την εκπόνηση Πανελλαδικού 
σχεδίου χωροταξικής κατανομής των Δικαστηρίων πα¬ 
ντός βαθμού και δικαιοδοσίας. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 5.283,00 € σε βάρος του 
προϋπολογισμού του ΤΑΧΔΙΚ, αποφασίζουμε: 

Τη συμπλήρωση της ανωτέρω ειδικής νομοπαρασκευα¬ 
στικής επιτροπής μετά εξής μέλη: 

1) Βασίλειο Φούκα, Εφέτη Αθηνών. 

2) Σταύρο Αναστασόπουλο, Εφέτη Διοικητικού Εφετεί- 
ου Αθηνών. 

3) Απόστολο Παπαγεωργίου, Εφέτη Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 90149 (6) 

Σύσταση ειδικής νομοπαρασκευαστικής επιτροπής για 
την επιτάχυνση της Διοικητικής Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου ΙΟτου Ν. 3060/2002 (ΦΕΚΑ'242). 

β) του άρθρου 23 παρ. 1 περ.ιτου Ν. 2145/93 (ΦΕΚΑ'88) 

γ) του άρθρου 17του Ν. 3205/03 (ΦΕΚΑ'297) «Μισθό- 

λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις». 

δ) του άρθρου 29 Α'του Ν. 1558/85 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/92 (ΦΕΚΑΊ54) καιαντικα- 
ταστάθηκε με το άρθρο 1 του Ν. 2469/92 (ΦΕΚ Α'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής για την επιτάχυνση της Διοικητικής Δικαιο¬ 
σύνης. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 10.496,00 € σε βάρος 
του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
για την επιτάχυνση της Διοικητικής Δικαιοσύνης, αποτε- 
λούμενη από τους: 

1. Μιχαήλ Βροντάκη, Αντιπρόεδρο του Συμβουλίου της 
Επικράτειας, ως Πρόεδρο. 

2. Αθανάσιο Ρόντο, Σύμβουλο Επικράτειας. 

3. Ελένη Κυριάκού, Πρόεδρο Εφετών Διοικητικού Εφε- 
τείου Αθηνών. 

4. Ελένη Γ εωργούτσου, Πρόεδρο Πρωτοδικών Διοικητι¬ 
κού Πρωτοδικείου Αθηνών. 

5. Σπυρίδωνα Φλογαίτη, Καθηγητή Πανεπιστημίου. 

6. Σπυρίδωνα Βλαχόπουλο, Λέκτορα Πανεπιστημίου. 

7. Χρήστο Πολίτη, Δικηγόρο. 

8. Γεώργιο Χριστονάκη, Δικηγόρο, ως μέλη. 

Χρέη γραμματέα της επιτροπής θα εκτελεί η Ευσταθία 
Κούτμου, Δικηγόρος. Η ανωτέρω επιτροπή οφείλει να πε¬ 
ρατώσει το έργο της εντός δύο (2) μηνών από την έναρξη 
των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 118337 (7) 

Σύσταση ειδικής νομοπαρασκευαστικής επιτροπής για 
την επικαιροποίηση του Κώδικα Δικαστικών Υπαλλή¬ 
λων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 20 του Ν. 1968/91 (ΦΕΚ Α' 150) και της 
παρ. 6ατου άρθρου 5του Ν. 2408/96 (ΦΕΚΑ' 104). 

β) του άρθρου 23 παρ. 1 περ. ι'του Ν. 2145/93 (ΦΕΚΑ' 
88 ). 

γ) του άρθρου 17 του Ν. 3205/03 (ΦΕΚ Α'297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α.,μονίμωνστελεχώντωνΕνόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις». 

δ) του άρθρου 29Ατου Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (ΦΕΚΑ' 154) καιαντι- 
καταστάθηκε με το άρθρο 1 του Ν. 2469/97 (ΦΕΚ Α'38). 


2) Την ανάγκη σύστασης ειδικής νομοπαρασκευαστι¬ 
κής επιτροπής για την επικαιροποίηση του Κώδικα Δικα¬ 
στικών Υπαλλήλων. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 13.983,00 € σε βάρος 
του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
για την επικαιροποίηση του Κώδικα Δικαστικών Υπαλλή¬ 
λων, αποτελούμενη από τους: 

1. Άγγελο Σκουτερόπουλο, Πρόεδρο Εφετών, Προϊστά¬ 
μενο Εφετείου Πειραιά, ως Πρόεδρο. 

2. Βασίλειο Οδαμπάσογλου, Εφέτη Διοικητικού Εφετεί¬ 
ου Αθηνών. 

3. Σταμάτη Παρασκευά, Προϊστάμενο Διεύθυνσης 
Γραμματείας Εφετείου Αθηνών. 

4. Μαρία Κοντοπούλου, Προϊσταμένη Διεύθυνσης Λει¬ 
τουργίας Δικαστηρίων και Δικαστικών Λειτουργών του 
Υπουργείου Δικαιοσύνης. 

5. Γρηγόρη Καρπούζη, Δικηγόρο. 

6. Ιωάννη Μητροτάσιο με αναπληρωτή τον Δημήτριο 
Χατζίνα, δικαστικούς υπαλλήλους, εκπροσώπους της 
Ο.Δ.Υ.Ε. 

7. Ελένη Μαγκλάρα με αναπληρωτή τον Αθανάσιο Κυ- 
ραντώνη, δικαστικούς υπαλλήλους, εκπροσώπους της 
Ο.Δ Υ. Ε., ως μέλη. 

Χρέη γραμματέα της ανωτέρω επιτροπής θα εκτελεί η 
Ελένη Αθανασοπούλου, Δικηγόρος με αναπληρωτή τον 
Κωνσταντίνο Πρεβεζιάνο, υπάλληλο του Υπουργείου Δι¬ 
καιοσύνης. 

Η ανωτέρω επιτροπή οφείλει να περατώσει το έργο της 
εντός τριών (3) μηνών από την έναρξη των εργασιών της. 

Έργο της ανωτέρω επιτροπής είναι η επικαιροποίηση 
του Κώδικα Δικαστικών Υπαλλήλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 118338 (8) 

Σύσταση της ειδικής νομοπαρασκευαστικής επιτροπής 
με σκοπό την επεξεργασία και προσαρμογή της εθνι¬ 
κής νομοθεσίας στο πρωτόκολλο τροποποίησης της 
Ευρωπαϊκής σύμβασης για την καταστολή της τρομο¬ 
κρατίας, όπως εγκρίθηκε από την Επιτροπή των 
Υπουργών στην 11η συνεδρίαση τους της 7ης Νοεμ¬ 
βρίου 2002. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) της του άρθρου 10 του Ν. 3060/02 (ΦΕΚ Α' 242). 

β) του άρθρου 23παρ. 1 περ.ιτου Ν. 2145/93 (ΦΕΚΑ'88) 

γ)του άρθρου 17του Ν. 3205/03 (ΦΕΚΑ'297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α., μονίμων στελεχώντων Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις». 

δ) του άρθρου 29 Α'του Ν. 1558/85 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέθη- 

κε με το άρθρο 27 του Ν. 2081/92 (ΦΕΚΑ' 154) και αντικα- 
ταστάθηκε με το άρθρο 1 του Ν. 2469/1992 (ΦΕΚΑ'38). 

2) Την ανάγκη σύστασης ειδικής νομοπαρασκευαστι¬ 
κής επιτροπής με σκοπό την επεξεργασία και προσαρμο¬ 
γή της εθνικής νομοθεσίας στο πρωτόκολλο τροποποίη¬ 
σης της Ευρωπαϊκής σύμβασης για την καταστολή της 
τρομοκρατίας, όπως εγκρίθηκε από την Επιτροπή των 
Υπουργών στην 11η συνεδρίαση τους της 7ης Νοεμβρίου 
2002 . 

3) Το γεγονός ότι από τις διατάξεις της παρούσας προ- 
καλείται δαπάνη ύψους 12.222,00 € σε βάρος του προϋ¬ 
πολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
με σκοπό την επεξεργασία και προσαρμογή της εθνικής 
νομοθεσίας στο πρωτόκολλο τροποποίησης της Ευρω¬ 
παϊκής σύμβασης για την καταστολή της τρομοκρατίας, 
όπως εγκρίθηκε από την Επιτροπή των Υπουργών στην 
11η συνεδρίαση τους της 7ης Νοεμβρίου 2002, αποτε- 
λούμενη από τους κατωτέρω: 

1) Βασίλειο Ρήγα, Αρεοπαγίτη, ως Πρόεδρο. 

2) Σπυριδούλα Πρεσβεία, Εισαγγελέα Πρωτοδικών 
Αθηνών. 

3) ΦωκίωναΓεωργακόπουλο, Νομικό Σύμβουλο Υπουρ¬ 
γείου Δικαιοσύνης. 

4) Κάδμο Δρίτσα, Δικηγόρο, Διευθυντή του Γραφείου 
του Υπουργού Δικαιοσύνης. 

5) Όλγα Τσόλκα, Λέκτορα Πανεπιστημίου Αθηνών. 


6) Δημήτριο Τσικρικά, Δικηγόρο, Λέκτορα Νομικής Αθη¬ 
νών. 

Χρέη γραμματέα της επιτροπής θα εκτελεί η Σοφία 
Τσουλούχα, Δικηγόρος. 

Η επιτροπή οφείλει να περατώσει το έργο της εντός 
τριών (3) μηνών από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Ο) 

Χορήγηση άδειας ασκήσεως επαγγέλματος Κοινών, λει¬ 
τουργού στην Κατσωνοπούλου Αγάθη του Αριστομέ¬ 
νη. 

Ο ΝΟΜΑΡΧΗΣ ΑΧΑΪΑΣ 

Με την 7380/2004 απόφαση του Νομάρχη χορηγείται 
στην κοινωνική λειτουργό Κατσωνοπούλου Αγάθη του 
Αριστομένη, κάτοικο Αίγιου άδεια ασκήσεως επαγγέλμα¬ 
τος Κοινωνικού Λειτουργού. 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




